20 beseer tydens aanval op troue in Afghanistan | Maroela Media
Argieffoto (Foto: Bairyna/Pixabay)
Minstens 20 persone, insluitend kinders, is beseer tydens 'n handgranaataanval op 'n troue in Afghanistan.
Een van die kinders is in 'n kritieke toestand, het Adel Haider, 'n woordvoerder vir die polisie in Khost, gesê.
Niemand het nog aanspreeklikheid aanvaar vir die aanval wat Saterdagaand plaasgevind het nie. Daar is nie enige bewyse dat die Taliban verantwoordelik is nie, alhoewel hulle 'n sterk teenwoordigheid het in die gebied. Haider het gesê die Taliban se verbod op musiek laat hom glo dat hulle skuldig is.
Dit is egter ook algemene gebruik in die spesifieke deel van Afghanistan om persoonlike vendettas aan te voer met sulke aanvalle. Haider het gesê die polisie ondersoek alle moontlike motiewe. Niemand het tot dusver na vore gekom oor 'n bakleiery met die paartjie nie.